Limasolio apygarda
Lipasolio apygarda (gr. Επαρχία Λεμεσού, turk. Limasol Bölgesi) – viena iš šešių Kipro apygardų, esanti pietinėje salos dalyje. Šiaurėje ribojasi su Nikosijos apygarda, pietuose su Viduržemio jūra, vakaruose su Pafoso apygarda. Pietinę apygardos dalį užimta britų Akrotirio karinės bazės. Apygardos administracinis centras – Limasolis. Apygarda suskirstyta į penkias bendruomenes. Limasolio apygardoje 2001 m. gyveno 196 553 žmonės, iš kurių 94 250 – Limasolyje.